phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 3548 (พ.ศ. 2549)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมหลอดฟลูออเรสเซนซ์ขั้วเดี่ยว เฉพาะด้านความปลอดภัย----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมหลอดฟลูออเรสเซนซ์ขั้วเดี่ยว เฉพาะด้านความปลอดภัย มาตรฐานเลขที่ มอก. 2235-2548 ไว้ ดังมีรายละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 24 กรกฎาคม พ.ศ. 2549 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ประกาศกระทรวงสาธารณสุขประกาศกระทรวงสาธารณสุขเรื่องแต่งตั้งพนักงานเจ้าหน้าที่ตามพระราชบัญญัติเชื้อโรคและพิษจากสัตว์ พ.ศ. ๒๕๒๕พ.ศ. ๒๕๕๘ ตามที่ได้ออกประกาศกระทรวงสาธารณสุข เรื่องแต่งตั้งพนักงานเจ้าหน้าที่ตามพระราชบัญญัติเชื้อโรคและพิษจากสัตว์ พ.ศ. ๒๕๒๕ พ.ศ.๒๕๒๗ ลงวันที่ ๒๕ ธันวาคม ๒๕๒๗ และประกาศกระทรวงสาธารณสุข ฉบับที่ ๒ (พ.ศ. ๒๕๓๑)เรื่อง แต่งตั้งพนักงานเจ้าหน้าที่ตามพระราชบัญญัติเชื้อโรคและพิษจากสัตว์ พ.ศ.๒๕๒๕ ลงวันที่ ๑๔ เมษายน ๒๕๓๑ นั้น บัดนี้ เห็นสมควรปรับปรุงประกาศดังกล่าวอาศัยอำนาจตามความในมาตรา ๒๗ แห่งพระราชบัญญัติเชื้อโรคและพิษจากสัตว์พ.ศ. ๒๕๒๕ รัฐมนตรีว่าการกระทรวงสาธารณสุขจึงออกประกาศไว้ ดังต่อไปนี้ข้อ ๑ ให้ยกเลิก๑.๑ ประกาศกระทรวงสาธารณสุข เรื่องแต่งตั้งพนักงานเจ้าหน้าที่ตามพระราชบัญญัติเชื้อโรคและพิษจากสัตว์ พ.ศ. ๒๕๒๕ พ.ศ.๒๕๒๗ ลงวันที่ ๒๕ ธันวาคม ๒๕๒๗๑.๒ ประกาศกระทรวงสาธารณสุข ฉบับที่ ๒ (พ.ศ. ๒๕๓๑) เรื่องแต่งตั้งพนักงานเจ้าหน้าที่ตามพระราชบัญญัติเชื้อโรคและพิษจากสัตว์ พ.ศ. ๒๕๒๕ลงวันที่ ๑๔ เมษายน ๒๕๓๑ข้อ ๒ ให้บุคคลซึ่งดำรงตำแหน่งดังต่อไปนี้เป็นพนักงานเจ้าหน้าที่ในราชอาณาจักร๒.๑ อธิบดีกรมวิทยาศาสตร์การแพทย์๒.๒ รองอธิบดีกรมวิทยาศาสตร์การแพทย์๒.๓ ผู้อำนวยการสำนักยาและวัตถุเสพติดและผู้อำนวยการสถาบันวิจัยวิทยาศาสตร์สาธารณสุข กรมวิทยาศาสตร์การแพทย์๒.๔ นักวิทยาศาสตร์การแพทย์ นักเทคนิคการแพทย์ เภสัชกรและนายแพทย์ในสังกัดกรมวิทยาศาสตร์การแพทย์๒.๕ ผู้อำนวยการสำนักเทคโนโลยีชีวภัณฑ์สัตว์ กรมปศุสัตว์๒.๖ ผู้อำนวยการสถาบันสุขภาพสัตว์แห่งชาติ กรมปศุสัตว์ข้อ ๓ ให้บุคคลซึ่งดำรงตำแหน่งดังต่อไปนี้เป็นพนักงานเจ้าหน้าที่ในเขตพื้นที่จังหวัดที่รับผิดชอบ๓.๑ ผู้อำนวยการศูนย์วิทยาศาสตร์การแพทย์ กรมวิทยาศาสตร์การแพทย์๓.๒ นักวิทยาศาสตร์การแพทย์ นักเทคนิคการแพทย์ เภสัชกรและนายแพทย์ในสังกัดศูนย์วิทยาศาสตร์การแพทย์ กรมวิทยาศาสตร์การแพทย์ข้อ ๔ ให้นายแพทย์สาธารณสุขจังหวัดเป็นพนักงานเจ้าหน้าที่ในเขตจังหวัดที่รับผิดชอบข้อ ๕[๑] ประกาศฉบับนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษา เป็นต้นไปประกาศณ วันที่ ๓๑ มีนาคม พ.ศ. ๒๕๕๘สมศักดิ์ชุณหรัศมิ์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงสาธารณสุขปริยานุช/ผู้จัดทำ๒๘ พฤษภาคม๒๕๕๘วริญา/ผู้ตรวจ๑๒ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๑๙ ง/หน้า ๔/๒๑ พฤษภาคม ๒๕๕๘
พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 16) พ.ศ. 2539พระราชบัญญัติ แก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ๑๖) พ.ศ. ๒๕๓๙ภูมิพลอดุลยเดช ป.ร. ให้ไว้ ณ วันที่ ๑๔ ตุลาคม พ.ศ. ๒๕๓๙ เป็นปีที่ ๕๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมประมวลกฎหมายวิธีพิจารณาความแพ่ง จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ ๑๖) พ.ศ. ๒๕๓๙"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็นวรรคสองของมาตรา ๓๕ แห่งประมวลกฎหมายวิธีพิจารณาความแพ่ง "ให้ผู้พิพากษาและเจ้าพนักงานศาลซึ่งปฏิบัติงานในวันหยุดงาน หรือในเวลาใด ๆ นอกเวลาทำการปกติได้รับค่าตอบแทนเป็นพิเศษ ตามระเบียบที่กระทรวงยุติธรรมกำหนด โดยได้รับความเห็นชอบจากกระทรวงการคลัง"ผู้รับสนองพระบรมราชโองการ บรรหาร ศิลปอาชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้มีการแก้ไขเพิ่มเติมมาตรา ๘๗ แห่งประมวลกฎหมายวิธีพิจารณาความอาญา โดยกำหนดให้พนักงานฝ่ายปกครองหรือตำรวจควบคุมตัวผู้ถูกจับในกรณีที่มีเหตุจำเป็นไว้ได้ไม่เกินสามวัน และแก้ไขเพิ่มเติมมาตรา ๗แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวง พ.ศ. ๒๔๙๙ โดยกำหนดให้พนักงานสอบสวนผู้รับผิดชอบส่งตัวผู้ต้องหาพร้อมด้วยสำนวนการสอบสวนไปยังพนักงานอัยการ เพื่อให้พนักงานอัยการยื่นฟ้องต่อศาลแขวงให้ทันภายในกำหนดเวลาสี่สิบแปดชั่วโมงนับแต่เวลาที่ผู้ต้องหาถูกจับอันมีผลให้ศาลต้องเปิดทำการในวันหยุดงานหรือในเวลาใด ๆ นอกเวลาทำการปกติ สมควรกำหนดให้ผู้พิพากษาและเจ้าพนักงานศาลได้รับเงินค่าตอบแทนการปฏิบัติงานในวันหยุดราชการ หรือในเวลาใด ๆ นอกเวลาทำงานได้ตามระเบียบที่กระทรวงยุติธรรมกำหนด จึงจำเป็นต้องตราพระราชบัญญัตินี้
ประกาศคณะกรรมการประมงประจำจังหวัดเพชรบูรณ์เรื่องกำหนดเขตเพาะเลี้ยงสัตว์น้ำ สำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงสัตว์น้ำในกระชังพ.ศ. ๒๕๖๐ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.๒๕๕๘ กำหนดให้การเพาะเลี้ยงสัตว์น้ำในกระชังเป็นกิจการการเพาะเลี้ยงสัตว์น้ำควบคุม และความในมาตรา ๗๗แห่งพระราชกำหนดดังกล่าวบัญญัติห้ามมิให้ผู้ใดประกอบกิจการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา ๒๘ วรรคหนึ่ง (๓)แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดเพชรบูรณ์ออกประกาศไว้ ดังต่อไปนี้ข้อ ๑ ให้พื้นที่สาธารณสมบัติของแผ่นดินในเขตท้องที่จังหวัดเพชรบูรณ์เป็นเขตห้ามเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงสัตว์น้ำในกระชังข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๕ ธันวาคม พ.ศ. ๒๕๖๐พิบูลย์ หัตถกิจโกศลผู้ว่าราชการจังหวัดเพชรบูรณ์ประธานคณะกรรมการประมงประจำจังหวัดเพชรบูรณ์พรวิภา/จัดทำ๒๔มกราคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๙ ง/หน้า ๒๙/๒๖ มกราคม ๒๕๖๑
คำพิพากษาศาลฎีกาที่ 203/2483หลักกฎหมาย: ฟ้องขับไล่ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 203/2483 ป.ที่ดิน ฟ้องขับไล่()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 203/2483 ป.ที่ดิน ฟ้องขับไล่()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 107034. คำพิพากษาศาลฎีกาที่ 202/2483 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 202/2483 ป.อ. ม. 301()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังเรื่องผลการจำหน่ายพันธบัตรรัฐบาล ในปีงบประมาณ พ.ศ. ๒๕๖๑ ครั้งที่ ๘งวดประมูลวันที่๑๔ มีนาคม ๒๕๖๑[๑] เพื่ออนุวัติตามความในมาตรา๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลังขอประกาศให้ทราบโดยทั่วกันว่ากระทรวงการคลังโดยความเห็นชอบของคณะรัฐมนตรีตามมติเมื่อวันที่ ๑๒ กันยายน ๒๕๖๐ อาศัยอำนาจตามความในมาตรา ๗ และมาตรา ๒๐ (๑)แห่งพระราชบัญญัติการบริหารหนี้สาธารณะ พ.ศ. ๒๕๔๘และที่แก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ ได้ดำเนินการกู้เงินเพื่อชดเชยการขาดดุลงบประมาณในปีงบประมาณ พ.ศ. ๒๕๖๑ โดยการจำหน่ายพันธบัตรรัฐบาล ในปีงบประมาณ พ.ศ. ๒๕๖๑ครั้งที่ ๘ งวดประมูลวันที่ ๑๔ มีนาคม ๒๕๖๑ ซึ่งมีเงื่อนไขและสาระสำคัญดังนี้๑. กระทรวงการคลังได้ดำเนินการจำหน่ายพันธบัตรรัฐบาลในปีงบประมาณ พ.ศ. ๒๕๖๑ ครั้งที่ ๘ งวดประมูลวันที่ ๑๔ มีนาคม ๒๕๖๑ วงเงิน ๑๓,๒๐๐ล้านบาท โดยมีรายละเอียดดังนี้๑.๑พันธบัตรรัฐบาลนี้เป็นการเพิ่มปริมาณ (Re - open) พันธบัตรรัฐบาลในปีงบประมาณ พ.ศ. ๒๕๕๙ ครั้งที่ ๕ (LB366A) ทำให้วงเงินรวมของพันธบัตรรัฐบาลรุ่นนี้เป็น๑๔๘,๕๙๐ ล้านบาท๑.๒พันธบัตรรัฐบาลนี้มีอายุคงเหลือ ๑๘.๔๒ ปี โดยจะไถ่ถอนครั้งเดียวทั้งจำนวนในวันที่๑๗ มิถุนายน ๒๕๗๙ และไม่มีการไถ่ถอนก่อนครบกำหนดหากวันไถ่ถอนตรงกับวันหยุดธนาคารแห่งประเทศไทยให้เลื่อนวันไถ่ถอนเป็นวันทำการถัดไป๑.๓พันธบัตรรัฐบาลนี้มีอัตราดอกเบี้ยร้อยละ ๓.๔๐ ต่อปี ชำระปีละ ๒ ครั้ง ในวันที่ ๑๗มิถุนายน และ ๑๗ ธันวาคม ของทุกปีสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรรัฐบาลหากวันครบกำหนดชำระดอกเบี้ยตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไป๒. วิธีการจัดจำหน่ายพันธบัตรรัฐบาล มีดังนี้๒.๑วิธีการเสนอประมูลอัตราผลตอบแทน (Competitive Bidding: CB) ซึ่งผู้ที่ได้รับการจัดสรรพันธบัตรรัฐบาลได้แก่ ธนาคารพาณิชย์ บริษัทหลักทรัพย์ และบริษัทประกันชีวิต๒.๒วิธีการเสนอซื้อ (Non Competitive Bidding : NCB) ในวงเงินไม่เกินร้อยละ ๒๐ ของวงเงินจำหน่ายโดยวิธีการเสนอประมูลอัตราผลตอบแทนซึ่งผู้ที่ได้รับการจัดสรรพันธบัตรรัฐบาล ได้แก่ สหกรณ์๓. การจำหน่ายพันธบัตรรัฐบาลตามนัยข้อ ๒ดำเนินการเมื่อวันที่ ๑๔ มีนาคม ๒๕๖๑ จำนวน ๑๓,๒๐๐ ล้านบาทโดยมีรายละเอียดผลการจำหน่ายพันธบัตรรัฐบาลดังนี้วันที่จำหน่ายวันที่ชำระเงินวิธีการจำหน่ายวงเงินจำหน่าย(ล้านบาท)จำนวนเงินที่ได้รับ(บาท)ส่วนเพิ่ม/ส่วนลด(บาท)ดอกเบี้ยจ่ายรับล่วงหน้า(บาท)อัตราผลตอบแทนเฉลี่ย(ร้อยละต่อปี)๑๔ มีนาคม๒๕๖๑๑๖ มีนาคม๒๕๖๑CB๑๒,๔๕๐๑๒,๙๗๖,๕๗๐,๗๙๙.๕๑๔๒๓,๓๕๕,๑๙๕.๐๑๑๐๓,๒๑๕,๖๐๔.๕๐๓.๑๕๓๗NCB๗๕๐๗๘๑,๗๑๖,๗๙๕.๐๐๒๕,๔๙๘,๙๘๗.๕๐๖,๒๑๗,๘๐๗.๕๐รวม๑๓,๒๐๐๑๓,๗๕๘,๒๘๗,๕๙๔.๕๑๔๔๘,๘๕๔,๑๘๒.๕๑๑๐๙,๔๓๓,๔๑๒.๐๐๔.กระทรวงการคลังได้แต่งตั้งให้ธนาคารแห่งประเทศไทยเป็นผู้จัดจำหน่ายนายทะเบียนและตัวแทนรับจ่ายเงินที่ได้จากการจำหน่ายพันธบัตรรัฐบาล โดยกำหนดค่าธรรมเนียมในการจัดการในอัตราไม่เกินร้อยละ๐.๐๕ ของราคาพันธบัตรรัฐบาลที่จำหน่ายได้ดอกเบี้ยที่จ่ายและเงินต้นพันธบัตรที่จ่ายคืนประกาศ ณ วันที่ ๔ เมษายน พ.ศ.๒๕๖๑จุมพล ริมสาครรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปวันวิทย์/จัดทำ๔ มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๖ง/หน้า ๙/๒๗ เมษายน ๒๕๖๑
กฎกระทรวงฉบับที่ ๑๗(พ.ศ. ๒๕๑๘)ออกตามความในพระราชบัญญัติควบคุมการแลกเปลี่ยนเงินพุทธศักราช๒๔๘๕[๑] อาศัยอำนาจตามความในมาตรา ๔แห่งพระราชบัญญัติควบคุมการแลกเปลี่ยนเงิน พุทธศักราช ๒๔๘๕ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติควบคุมการแลกเปลี่ยนเงินพุทธศักราช ๒๔๘๕ พุทธศักราช ๒๔๘๖ และมาตรา ๙แห่งพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ให้ยกเลิกความในข้อ ๔ แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ และให้ใช้ความต่อไปนี้แทนข้อ ๔ใบอนุญาตที่ออกให้ตามความในข้อ ๓ ไม่คุ้มถึงการกระทำที่ห้ามไว้ในข้อ ๗ ทวิข้อ ๘ ข้อ ๙ ข้อ ๑๐ ข้อ ๑๑ ข้อ ๑๒ ข้อ ๑๓ และข้อ ๑๔และเฉพาะใบอนุญาตที่ออกให้แก่บุคคลรับอนุญาตไม่คุ้มถึงการซื้อ การขาย การให้กู้ยืมการแลกเปลี่ยนเงินตราต่างประเทศอย่างอื่น นอกจากธนบัตรต่างประเทศธนาคารบัตรต่างประเทศ เหรียญกษาปณ์ต่างประเทศและเช็คสำหรับเดินทางที่พึงจ่ายเป็นเงินตราต่างประเทศข้อ ๒ให้เพิ่มความต่อไปนี้เป็นข้อ ๗ ทวิ แห่งกฎกระทรวง ฉบับที่ ๑๓ (พ.ศ. ๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕ข้อ ๗ ทวิห้ามมิให้บุคคลใดรับฝากเงินตราต่างประเทศ กู้ยืมเงินตราต่างประเทศหรือก่อหนี้อื่นใดที่เกี่ยวกับเงินตราต่างประเทศ ไม่ว่าจะเป็นการกระทำของสำนักงานใหญ่สาขาตัวแทน หรือบุคคลใด หรือเป็นการกระทำระหว่างบุคคลดังกล่าวเว้นแต่จะได้รับอนุญาตจากเจ้าพนักงานความในวรรคหนึ่งจะใช้บังคับเมื่อใดโดยจะใช้บังคับเป็นการทั่วไป หรือเป็นการเฉพาะ หรือจะใช้บังคับทั้งหมดหรือบางส่วนให้เป็นไปตามที่รัฐมนตรีกำหนดโดยประกาศในราชกิจจานุเบกษาในการกำหนดตามวรรคสองหรือการอนุญาตตามวรรคหนึ่งรัฐมนตรีหรือเจ้าพนักงานจะกำหนดหลักเกณฑ์ เงื่อนไข หรือระยะเวลาไว้ด้วยก็ได้ให้ไว้ ณ วันที่ ๓๑ มีนาคม พ.ศ. ๒๕๑๘บุญชู โรจนเสถียรรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ได้มีการนำเงินตราต่างประเทศเข้ามาในประเทศในรูปเงินฝากการกู้ยืมและการก่อหนี้เป็นจำนวนมาก ซึ่งจะมีผลในการขยายสินเชื่อเพิ่มมากขึ้นและอาจเป็นช่องทางให้มีการเก็งกำไรในการซื้อขายเงินตราต่างประเทศตลอดทั้งเป็นภาระทางด้านการชำระหนี้ในภายหน้า ซึ่งอาจมีผลกระทบกระเทือนต่อความมั่นคงทางเศรษฐกิจของประเทศสมควรควบคุมการรับฝากเงินตราต่างประเทศการกู้ยืมเงินตราต่างประเทศและการก่อหนี้อื่นใดที่เกี่ยวกับเงินตราต่างประเทศ จึงจำเป็นต้องออกกฎกระทรวงนี้โชติกานต์/ปรับปรุง๑๖ พฤษภาคม ๒๕๖๑[๑] ราชกิจจานุเบกษา เล่ม ๙๒/ตอนที่ ๗๐/หน้า ๘๓/๑ เมษายน ๒๕๑๘
คำพิพากษาศาลฎีกาที่ 1086/2520หลักกฎหมาย: ผู้ร้องเป็นภริยาที่ไม่ชอบด้วยกฎหมายของเจ้ามรดก ไม่ใช่ทายาทโดยธรรม แต่มีส่วนได้ในทรัพย์สินร่วมกัน ศาลตั้งผู้ร้องกับผู้คัดค้านซึ่งเป็นบิดาเจ้ามรดกเป็นผู้จัดการมรดกร่วมกัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1086/2520นางวรรณี แซ่เหล้า หรือแซ่เล่าผู้ร้องนายเจ็งปิง หรือเจ็งเปียง แซ่เล้าผู้คัดค้าน ป.พ.พ. ม. 1713ผู้ร้องเป็นภริยาที่ไม่ชอบด้วยกฎหมายของเจ้ามรดก ไม่ใช่ทายาทโดยธรรม แต่มีส่วนได้ในทรัพย์สินร่วมกัน ศาลตั้งผู้ร้องกับผู้คัดค้านซึ่งเป็นบิดาเจ้ามรดกเป็นผู้จัดการมรดกร่วมกัน(ชลูตม์ สวัสดิทัต-ประภาศน์ อวยชัย-พัลลภ สังโขบล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1086/2520นางวรรณี แซ่เหล้า หรือแซ่เล่าผู้ร้องนายเจ็งปิง หรือเจ็งเปียง แซ่เล้าผู้คัดค้าน ป.พ.พ. ม. 1713ผู้ร้องเป็นภริยาที่ไม่ชอบด้วยกฎหมายของเจ้ามรดก ไม่ใช่ทายาทโดยธรรม แต่มีส่วนได้ในทรัพย์สินร่วมกัน ศาลตั้งผู้ร้องกับผู้คัดค้านซึ่งเป็นบิดาเจ้ามรดกเป็นผู้จัดการมรดกร่วมกัน(ชลูตม์ สวัสดิทัต-ประภาศน์ อวยชัย-พัลลภ สังโขบล)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๔๓/๒๕๕๒)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต(ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิต ออกประกาศไว้ ดังต่อไปนี้ข้อ ๑ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๔๒/๒๕๕๒) ลงวันที่ ๑๓ ตุลาคม ๒๕๕๒ข้อ ๒กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑)น้ำมันเตาชนิดที่ ๑ ลิตรละ ๑๕.๐๒๐๘บาท(๒)น้ำมันเตาชนิดที่ ๒ ลิตรละ ๑๔.๖๓๓๓บาท(๓)น้ำมันเตาชนิดที่ ๓ ลิตรละ ๑๔.๓๗๗๔ บาท(๔)น้ำมันเตาชนิดที่ ๔ ลิตรละ ๑๔.๒๙๒๔บาท(๕)น้ำมันเตาชนิดที่ ๕ ลิตรละ ๑๔.๑๒๖๘บาททั้งนี้ ตั้งแต่วันที่ ๒๖ ตุลาคม ๒๕๕๒ เป็นต้นไปประกาศณ วันที่ ๒๑ ตุลาคม พ.ศ. ๒๕๕๒เอกศักดิ์โอเจริญที่ปรึกษาด้านพัฒนาระบบควบคุมทางสรรพสามิตปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๖ธันวาคม ๒๕๕๒นันท์นภัสร์/ตรวจ๑๖ธันวาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๗๕ ง/หน้า ๓๖/๒ ธันวาคม ๒๕๕๒
ข้อกำหนดกรมตำรวจข้อกำหนดกรมตำรวจเรื่อง การชำระค่าปรับทางไปรษณีย์ แบบใบสั่งการกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบกพ.ศ. ๒๕๒๒ (ฉบับที่ ๒)พ.ศ. ๒๕๔๐----------- อาศัยอำนาจตามความในมาตรา๑๔๐ และมาตรา ๑๔๑ แห่งพระราชบัญญัติจราจรทางบก พ.ศ. ๒๕๒๒แก้ไขเพิ่มเติมโดยพระราชบัญญัติจราจรทางบก (ฉบับที่ ๔) พ.ศ. ๒๕๓๕ มาตรา ๑๗ และมาตรา ๑๘อธิบดีกรมตำรวจในฐานะเจ้าพนักงานจราจรทั่วราชอาณาจักรออกข้อกำหนดกรมตำรวจไว้ ดังต่อไปนี้ ข้อ๑ ให้ยกเลิกความในข้อ ๒ แห่งข้อกำหนดกรมตำรวจ เรื่อง การชำระค่าปรับทางไปรษณีย์ แบบใบสั่งและกำหนดจำนวนค่าปรับตามที่เปรียบเทียบ สำหรับความผิดตามพระราชบัญญัติจราจรทางบก พ.ศ. ๒๕๒๒ พ.ศ. ๒๕๓๙ ลงวันที่ ๙ธันวาคม พ.ศ. ๒๕๓๙ และให้ใช้ความต่อไปนี้แทน "ข้อ๒แบบใบสั่งสำหรับใช้ชำระค่าปรับทางไปรษณีย์ตามข้อ ๑ มีขนาดกว้าง ๑๒.๕ เซนติเมตร ยาว ๒๕ เซนติเมตร ฉบับหนึ่งมี ๔ แผ่นแผ่นแรกสีขาวสำหรับให้กับผู้ขับขี่หรือติดไว้ที่รถ แผ่นที่สองสีเหลืองสำหรับส่งให้ศูนย์ข้อมูลข้อสนเทศกรมตำรวจ แผ่นที่สามสีชมพู สำหรับมอบให้พนักงานสอบสวนแผ่นที่สี่สีฟ้าเป็นสำเนาคู่ฉบับเก็บไว้เป็นหลักฐานสำหรับเจ้าพนักงานผู้จับ โดยมีข้อความตามแนบท้ายข้อกำหนดนี้" ข้อ๒ ให้เพิ่มความต่อไปนี้เป็นลำดับที่๙๙ ทวิ ในบัญชีแนบท้ายตามข้อ ๓ แห่งข้อกำหนดกรมตำรวจ เรื่อง การชำระค่าปรับทางไปรษณีย์แบบใบสั่งและกำหนดจำนวนค่าปรับตามที่เปรียบเทียบ สำหรับความผิดตามพระราชบัญญัติจราจรทางบกพ.ศ. ๒๕๒๒ พ.ศ. ๒๕๓๙ ลงวันที่ ๙ ธันวาคม พ.ศ. ๒๕๓๙[ดูข้อมูลจากภาพกฎหมาย] ทั้งนี้ตั้งแต่บัดนี้เป็นต้นไป กำหนดณ วันที่ ๒๕ เมษายน พ.ศ. ๒๕๔๐ พลตำรวจเอก ประชาพรหมนอก อธิบดีกรมตำรวจ เจ้าพนักงานจราจรทั่วราชอาณาจักร[ดูข้อมูลจากภาพกฎหมาย][รก.๒๕๔๐/พ๓๙ง/๑๑/๓๐ พฤษภาคม ๒๕๔๐]
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ/น. 8/2551เรื่อง การรายงานการลงทุนในทรัพย์สินต่างประเทศของบริษัทหลักทรัพย์----------------- อาศัยอํานาจตามความในข้อ 1 (3) แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานออกข้อกําหนดไว้ดังต่อไปนี้ข้อ ๑ ในประกาศนี้ "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน การจัดการกองทุนรวม และการจัดการกองทุนส่วนบุคคล "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ให้บริษัทหลักทรัพย์จัดทําและส่งรายงานการลงทุนหรือจําหน่ายทรัพย์สินซึ่งต้องมีการเคลื่อนย้ายเงินของบริษัทหลักทรัพย์ออกจากประเทศหรือเข้ามาจากต่างประเทศ โดยให้จัดทําและส่งข้อมูลดังกล่าวตามแบบและวิธีการที่สํานักงานจัดไว้ในระบบอิเล็กทรอนิกส์ หรือตามรูปแบบอื่นใดที่สํานักงานจะแจ้งให้บริษัทหลักทรัพย์ทราบล่วงหน้าข้อ ๓ ประกาศนี้ให้ใช้บังคับตั้งแต่วันที่ 14 มีนาคม พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 12 มีนาคม พ.ศ. 2551 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากปัจจุบันบริษัทหลักทรัพย์สามารถนําเงินไปลงทุนในต่างประเทศได้ ซึ่งการลงทุนในกรณีดังกล่าวมีความเสี่ยงเพิ่มขึ้นจากการลงทุนภายในประเทศ เช่น ความเสี่ยงในอัตราแลกเปลี่ยนเงิน ความเสี่ยงในด้านเศรษฐกิจและการเมืองของประเทศที่ไปลงทุน รวมทั้งความเสี่ยงในเชิงภูมิภาคที่เป็นที่ตั้งของประเทศนั้นด้วย เป็นต้น อันส่งผลกระทบต่อฐานะการเงินของบริษัทได้ ดังนั้น เพื่อให้สามารถติดตามและควบคุมปริมาณการลงทุนของบริษัทในต่างประเทศได้ จึงต้องออกประกาศฉบับนี้
คำพิพากษาศาลฎีกาที่ 64283หลักกฎหมาย: ปัญหาที่ว่าสุนัขจำเลยเป็นสุนัขดุหรือไม่นั้นเป็นปัญหาข้อเท็จจริง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 453/2501อัยการจังหวัดชุมพรโจทก์นายห้วย เทพพิทักษ์จำเลย ป.วิ.อ. ม. 218ปัญหาที่ว่าสุนัขจำเลยเป็นสุนัขดุหรือไม่นั้นเป็นปัญหาข้อเท็จจริง(ประศาสน์วินิจฉัย-ดุลยทัณฑ์ชนาณัติ-มนูภันย์วิมลสาร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 453/2501อัยการจังหวัดชุมพรโจทก์นายห้วย เทพพิทักษ์จำเลย ป.วิ.อ. ม. 218ปัญหาที่ว่าสุนัขจำเลยเป็นสุนัขดุหรือไม่นั้นเป็นปัญหาข้อเท็จจริง(ประศาสน์วินิจฉัย-ดุลยทัณฑ์ชนาณัติ-มนูภันย์วิมลสาร)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงฉบับที่ ๑๒(พ.ศ. ๒๕๒๙)ออกตามความในพระราชบัญญัติคนเข้าเมืองพ.ศ. ๒๕๒๒[๑] อาศัยอำนาจตามความในมาตรา ๕ มาตรา ๒๒ มาตรา ๓๕ มาตรา ๓๖มาตรา ๓๙ มาตรา ๔๕ มาตรา ๔๗ มาตรา ๕๐ มาตรา ๕๑มาตรา ๕๒ มาตรา ๕๗ แห่งพระราชบัญญัติคนเข้าเมือง พ.ศ. ๒๕๒๒ และมาตรา ๑๒ (๑)วรรคสาม แห่งพระราชบัญญัติคนเข้าเมือง พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคนเข้าเมือง(ฉบับที่ ๒) พ.ศ. ๒๕๒๓ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๗ (พ.ศ. ๒๕๒๔) ออกตามความในพระราชบัญญัติคนเข้าเมืองพ.ศ. ๒๕๒๒ข้อ ๒ให้ยกเลิกความในข้อ ๑ แห่งกฎกระทรวง (พ.ศ. ๒๕๒๓) ออกตามความในพระราชบัญญัติคนเข้าเมืองพ.ศ. ๒๕๒๒ และให้ใช้ความต่อไปนี้แทนข้อ ๑ให้กำหนดค่าธรรมเนียม ดังต่อไปนี้(๑) การตรวจลงตราตามมาตรา ๑๒ (๑)(ก) ประเภทคนเดินทางผ่านราชอาณาจักร ครั้งละ ๒๐๐ บาท(ข) ประเภทนักท่องเที่ยว ครั้งละ ๓๐๐ บาท(ค) ประเภทคนอยู่ชั่วคราว ครั้งละ ๕๐๐ บาท(ง) ประเภทคนเข้ามามีถิ่นที่อยู่ในราชอาณาจักรตามมาตรา ๔๑ ครั้งละ ๕๐๐ บาท(จ) ประเภทคนเข้าเมืองนอกกำหนดจำนวนคนต่างด้าวซึ่งจะเข้ามามีถิ่นที่อยู่ในราชอาณาจักรเป็นรายปี ครั้งละ ๕๐๐ บาท(๒) อุทธรณ์ตามมาตรา ๒๒ คนละ ๕๐๐ บาท(๓) คำขออนุญาตเพื่ออยู่ในราชอาณาจักรเป็นการชั่วคราวต่อไปตามมาตรา ๓๕คนหนึ่ง ครั้งละ ๕๐๐ บาท(๔) อุทธรณ์ตามมาตรา ๓๖ คนละ ๕๐๐ บาท(๕) คำขออนุญาตเพื่อกลับเข้ามาในราชอาณาจักรอีก สำหรับการกลับครั้งหนึ่งตามมาตรา ๓๙ คนหนึ่ง ครั้งละ ๕๐๐ บาท(๖) คำขออนุญาตเพื่อมีถิ่นที่อยู่ในราชอาณาจักรตามมาตรา ๔๕ คนละ ๒,๐๐๐ บาท(๗) ใบสำคัญถิ่นที่อยู่ตามมาตรา ๔๗ และมาตรา ๕๑(ก) ใบสำคัญถิ่นที่อยู่ตามมาตรา๔๗ ฉบับละ ๕๐,๐๐๐ บาทในกรณีที่ผู้ขอใบสำคัญถิ่นที่อยู่เป็นคู่สมรสหรือบุตรที่ยังไม่บรรลุนิติภาวะของคนต่างด้าวที่มีถิ่นที่อยู่ในราชอาณาจักรหรือของบุคคลซึ่งมีสัญชาติไทย ฉบับละ ๒๕,๐๐๐ บาท(ข) ใบสำคัญถิ่นที่อยู่ตามมาตรา๕๑ ฉบับละ ๒๕,๐๐๐ บาท(๘) หลักฐานการแจ้งออกไปนอกราชอาณาจักรเพื่อกลับเข้ามาอีกตามมาตรา ๕๐(๑) คนละ ๕๐๐ บาท(๙) ใบสำคัญถิ่นที่อยู่ตามมาตรา๕๐ (๒) ฉบับละ ๕,๐๐๐ บาท(๑๐) เอกสารที่ออกให้ตามมาตรา ๕๒ ฉบับละ ๕๐๐ บาท(๑๑) คำขอเพื่อขอพิสูจน์สัญชาติต่อพนักงานเจ้าหน้าที่ตามมาตรา๕๗ คนละ ๒๐๐ บาทให้ไว้ ณ วันที่ ๒๐ ตุลาคม พ.ศ. ๒๕๒๙พลเอก ประจวบ สุนทรางกูรรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่อัตราค่าธรรมเนียมต่าง ๆ เกี่ยวกับการเข้าเมือง ตามที่กำหนดไว้ในกฎกระทรวง(พ.ศ. ๒๕๒๓) และกฎกระทรวง ฉบับที่ ๗ (พ.ศ. ๒๕๒๔) ออกตามความในพระราชบัญญัติคนเข้าเมืองพ.ศ. ๒๕๒๒ ยังไม่เหมาะสมกับสภาวการณ์ในปัจจุบัน สมควรปรับปรุงอัตราค่าธรรมเนียมดังกล่าวเสียใหม่ให้เหมาะสมยิ่งขึ้นจึงจำเป็นต้องออกกฎกระทรวงนี้ปิติวรรณ/ปรับปรุง๑๙ สิงหาคม๒๕๖๓ภิรมย์พร/ตรวจ๑๖ กันยายน๒๕๖๓[๑] ราชกิจจานุเบกษาเล่ม ๑๐๓/ตอนที่ ๒๑๒/หน้า ๑๔๐/๒ ธันวาคม ๒๕๒๙
คำพิพากษาศาลฎีกาที่ 967/2474หลักกฎหมาย: ทำสัญญายอมความโดยไม่ทราบข้อความในสัญญาเข้าใจผิดว่าเป็นหนังสือประกันตัว สัญญานั้นใช้ไม่ได้จำเลยได้ทำหนังสือสัญญากู้เงินแลเช่านาของโจทก์ ต่อมาจำเลยได้ทำสัญญายอมต่อกรมการอำเภอใช้เงินแก่โจทก์ ๕๐๐๙ บาท แต่การที่จำเลยได้เซ็นชื่อในสัญญายอมนั้น จำเลยไม่รู้ข้อความในสัญญา เข้าใจผิดว่าเป็นหนังสือประกันตัว ข. ศาลฎีกาตัดสินว่า ตามประมวลแพ่ง ม.๑๑๙ สัญญายอมนั้นไม่สมบูรณ์ตามกฎหมาย จึงให้ยกฟ้องโจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 967/2474นายเทียม ศิริจันทราโจทก์นายเนียมจำเลย ป.พ.พ. ม. 119ทำสัญญายอมความโดยไม่ทราบข้อความในสัญญาเข้าใจผิดว่าเป็นหนังสือประกันตัว สัญญานั้นใช้ไม่ได้จำเลยได้ทำหนังสือสัญญากู้เงินแลเช่านาของโจทก์ ต่อมาจำเลยได้ทำสัญญายอมต่อกรมการอำเภอใช้เงินแก่โจทก์ ๕๐๐๙ บาท แต่การที่จำเลยได้เซ็นชื่อในสัญญายอมนั้น จำเลยไม่รู้ข้อความในสัญญา เข้าใจผิดว่าเป็นหนังสือประกันตัว ข. ศาลฎีกาตัดสินว่า ตามประมวลแพ่ง ม.๑๑๙ สัญญายอมนั้นไม่สมบูรณ์ตามกฎหมาย จึงให้ยกฟ้องโจทก์(นล-ศรี-หริศ)ศาลเดิม - พระดุลย+ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยได้ทำหนังสือสัญญากู้เงินแลเช่านาของโจทก์ ต่อมาจำเลยได้ทำสัญญายอมต่อกรมการอำเภอใช้เงินแก่โจทก์ ๕๐๐๙ บาท แต่การที่จำเลยได้เซ็นชื่อในสัญญายอมนั้น จำเลยไม่รู้ข้อความในสัญญา เข้าใจผิดว่าเป็นหนังสือประกันตัว ข. ศาลฎีกาตัดสินว่า ตามประมวลแพ่ง ม.๑๑๙ สัญญายอมนั้นไม่สมบูรณ์ตามกฎหมาย จึงให้ยกฟ้องโจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 967/2474นายเทียม ศิริจันทราโจทก์นายเนียมจำเลย ป.พ.พ. ม. 119ทำสัญญายอมความโดยไม่ทราบข้อความในสัญญาเข้าใจผิดว่าเป็นหนังสือประกันตัว สัญญานั้นใช้ไม่ได้จำเลยได้ทำหนังสือสัญญากู้เงินแลเช่านาของโจทก์ ต่อมาจำเลยได้ทำสัญญายอมต่อกรมการอำเภอใช้เงินแก่โจทก์ ๕๐๐๙ บาท แต่การที่จำเลยได้เซ็นชื่อในสัญญายอมนั้น จำเลยไม่รู้ข้อความในสัญญา เข้าใจผิดว่าเป็นหนังสือประกันตัว ข. ศาลฎีกาตัดสินว่า ตามประมวลแพ่ง ม.๑๑๙ สัญญายอมนั้นไม่สมบูรณ์ตามกฎหมาย จึงให้ยกฟ้องโจทก์(นล-ศรี-หริศ)ศาลเดิม - พระดุลย+ศาลอุทธรณ์ - แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คําสั่งกรมบังคับคดีที่ 220/2533เรื่อง วิธีการรวบรวมเงินในการบังคับคดีแก่พันธบัตร หุ้นหรือหุ้นในคดีล้มละลาย----------------------- เพื่อให้การดําเนินการบังคับคดีแก่พันธบัตร หุ้นกู้และหุ้นซึ่งลูกหนี้ในคดีล้มละลายเป็นผู้ทรงสิทธิเรียกร้องเป็นไปด้วยความเรียบร้อยและรวดเร็ว จึงมีคําสั่งดังต่อไปนี้ ข้อ ๑ โดยเหตุที่พันธบัตรหรือหุ้นเป็นตราสารที่ทรงมีสิทธิเรียกร้องตามเนื้อความที่ปรากฏ ในตราสาร การบังคับคดีแก่พันธบัตรหรือหุ้นกู้ จึงให้เจ้าพนักงานพิทักษ์ทรัพย์ปฏิบัติดังนี้ 1.1. ในกรณีพันธบัตรหรือหุ้นของลูกหนี้ถึงกําหนดชําระเงินแล้ว ให้เจ้าพนักงานพิทักษ์ทรัพย์ ติดต่อขอรับชําระเงินตามพันธบัตรหรือหุ้นกู้ นั้น 1.2 ในกรณีพันธบัตรหรือหุ้นของลูกหนี้ยังไม่ถึงกําหนดชําระ ให้อยู่ในดุลพินิจของ เจ้าพนักงานพิทักษ์ทรัพย์ว่าจะนําไปเรียกชําระเงินตามพันธบัตรหรือหุ้นกู้เมื่อใด ทั้งนี้โดยคํานึงถึงความ รวดเร็ว เพื่อให้กิจการของลูกหนี้ค้างอยู่เสร็จสิ้นไป 1.3 หากสํานวนคดีใดที่เจ้าพนักงานพิทักษ์ทรัพย์ได้ประกาศขายทอดตลาดพันธบัตรหรือ หุ้นกู้แล้ว ก็ให้งดการขายและนําพันธบัตรหรือหุ้นกู้ไปขอรับชําระเงินตาม 1.1 หรือ 1.2 แล้วแต่กรณี 1.4 การขอรับชําระเงินตามพันธบัตรหรือหุ้นกู้ข้างต้น ถือเป็นการรวบรวมทรัพย์สิน ต้องคิดค่าธรรมเนียม จึงไม่ต้องคิดค่าธรรมเนียมในการรวบรวมทรัพย์สินที่ไม่มีการขายหรือจําหน่ายอีก ข้อ ๒ การบังคับคดีแก่ทุนนั้น ให้เจ้าพนักงานพิทักษ์ทรัพย์นําออกขายทอดตลาดหรือจําหน่ายโดย วิธีอื่นภายในบังคับแห่งประมวลกฎหมายวิธีพิจารณาความแพ่งและพระราชบัญญัติล้มละลาย พุทธศักราช 2483 ทั้งนี้ ตั้งแต่บัดนี้ เป็นต้นไปผู้มีอํานาจลงนาม - สั่ง ณ วันที่ 29 มิถุนายน พ.ศ. 2533 (นายสมชัย ศิริบุตร) อธิบดีกรมบังคับคดี